
etevibus  medicis  ad  morbos  dignoscendos  nihil  erat 
praesidii,  nisi  ut  symptomata,  quibus  in  conspectum  ve- 
niunt, quam  accuratissime  observarent  atque  aestimarent. 
Quum  vero  etiam  diversi  ejusdem  organi  morbi  simillima 
prae  se  ferant  symptomata,  sicut  iidem  morbi  diversorum 
organorum  variis  symptomatibus  inter  se  discrepent  j di- 
versos morbos  pro  eisdem,  et  eosdem  pro  diversis  habi- 
tos esse  non  magis  miramur  quam  id,  quod  tenuiora  quo- 
rundam  morborum  primordia  aut  ultima  residua  praeter- 
miserunt. Carebant  enim  non  nullis  viis  et  rationibus, 
quibus  nunc  leniora  et  simillima  symptomata  durante  vita 
animadvertuntur  atque  dignoscuntur,  quibusque  post  mor- 
tem quoque  aequalitas  aut  diversitas  cujusdam  morbi 
processus  comprobari  potest.  Ratione  harum  rerum  ha- 
bita, veteres  non  solum  stethoscopia  et  percussione  in- 
ventis, sed  etiam  anatomia  pathologica  microscopiae  et 
chemicae  disquisitionis  ope  elaborata  multum  nos  prae- 

cedimus.  Quibus  ultimis  auxiliis  medici  recentioris  tem- 
poris eo  pervenerunt,  ut  duos  morbos,  adhuc  diversos- 
putatos,  pro  uno  eodemque  habeant ; scrophulosin  dico,, 
qui  morbus  aetati  infantili  proprius,  atque  tuberculosin,. 
quae  toties  fere  apud  adultos  homines  observari  potest.. 
Nunc  plurimi  scrophulosin  aetatis  infantilis  tuberculosin, 
atque  tuberculosin  adultae  aetatis  esse  scrophulosin,  ut: 
brevibus  dicam  verbis,  hos  morbos  unum  eundemque  esse 
morbi  processum  in  diversis  organis  et  aetatibus  se  ma- 
nifestantem contendunt.  Attamen  non  pauci  sunt  viri, 
iique  celeberrimi,  qui  utriusque  morbi  differentiam  obti- 
neant. Quare  operae  pretium  putavi,  utriusque  morbi  pro- 
cessus differentias  et  convenientias  et  aequalitates  in  disser- 
tatione inaugurali  componere. 

Uterque  sine  dubio  est  morbus  dyscraticus,  nutritione 
vitiosa  atque  anomalis  secretionibus  et  excretionibus  ta- 
lem se  praebens. 

Quod  primum  sectiones  attinet,  nullam  facimus  scro- 
phulosi  infantis  sectionem,  quin  materiei  cujusdam  in  di- 
versis organis  inveniamus  depositionem;  atque  organa  qui- 
dem illa  materie  hac  fere  serie  impleta  sunt:  saepissime 
atque  ante  omnia  glandulae  meseraicae,  tum  glandulae 
lymphaticae  et  bronchiales,  membranae  mucosae,  tela  cel- 

lulosa,  ossa,  iuprimis  eorum  partes  spongiosae,  aliquando 
etiam  cerebrum. 

Apud  adultos  tuberculosi  mortuos  unum,  saepius 
etiam  plura  organa  tuberculis  completa  reperimus.  Se- 
ries, qua  organa  illis  adficiuntur,  haecce  fortasse  erit: 
frequentissime  atque  praecipue  pulmones,  tum  intestina, 
hepar,  telae  mucosae  et  serosae,  lien,  renes,  nonnunquam 
etiam  systema  nervosum. 

Quaeritur,  num  chemice  hae  duae  materies  diffe- 
ferant  ? 

Disquisitiones  a multis  ehem  i cis  factae  sunt,  sed  ne 
duo  quidem  in  designandis  tuberculorum  elementis  aut 
materiei  scrophulosae,  si  haec  quidem  ab  illis  diversa  sit, 
inter  se  consentiunt,  atque  a veritate  eos  non  abhorrere 
puto,  qui  m quoque  fere  casu  varia  essfe  dicant.  Num 
fortasse  chemici  in  omnibus  discernendis  vitae  sanae  ele- 
mentis omnino  inter  sese  conveniunt?  Etiam  magis  de 
vitae  morbosae  elementis  discrepant,  et  quomodo  aliter 
fieri  possit?  Nonne  varia  sunt  secundum  diversas  aeta- 
tes, vitae  rationes,  secundum  anni  atque  adeo  diei  tempe- 
states, neque  corporis  mixtio  a tot  aliis  dependet  conditio- 
nibus, quae  plane  in  rationes  inferri  non  possunt?  Certe 
quidem  sicut  chemia  anorganica,  item  receniioribus  tem- 
poribus organica  profecit  multum,  multasque  explicationes 

gratissimas  de  vitae  sanae  aegrotaecjue  phaenomenis  de- 
dit} neque  dubium  est,  quin  medicinae  etiam  utilior  fiat,, 
sed  ad  id  consequendum  ars  disquisitionis  chemicae  etiam 
magis  consummetur  necesse  est;  tum  disquisitiones  non 
ut  adhuc  plerumque  factum  est,  neque  aliter  fieri  potuit, 
in  excretionibus  sunt  instituendae,  atque  ex  illis  qualita- 
tem sanguinis,  chyli  et  thymi  colligere  debemus;  sed  haec 
ipsa  praecipue  fluida,  ex  quibus  omnes  secretiones  excre- 
tionesque  fiunt,  in  vita  et  sana  et  aegrota  atque  per  di- 
versa stadia  saepius  disquirantur,  neque  ex  unica  disqui- 
sitione statim  nimium  et  tutius  argumentemur  petendum. 

Sed  ut  ad  propositum  revertem , tuberculorum  prae- 
cipua elementa  disquisitio  chemica  albumen  et  caseinam 
esse  demonstravit}  eadem  in  materie  scrophuloso  tantum 
morbo  propria  vindicata  ostendit;  utriusque  alia  elementa 
sunt  materies  quaedam  animales  et  terreae,  de  quarum 
neque  quantitate  neque  qualitate  disquisitiones  inter  se 
consentiunt.  Quod  si  fortasse,  ut  contenditur,  tuberculo- 
rum compositio  ex  variis  occasionalibus  causis,  quibus 
provocantur,  variat,  massae  vero  scrophulosae  apud  in- 
fantes semper  eadem  est  compositio,  ex  eo  nondum  diffe- 
rentiam morborum  colligere  possumus:  multae  enim  cau- 
sae morbum  provocantes,  atque  potissimum  eae,  quae 
variam  tuberculorum  compositionem  efficientes  nominan- 


9 


tur,  nullo  modo  in  infantibus  vim  exserere  possunt,  qua- 
les sunt  verbi  gratia  ulcerum  arthriticorum  sanatio,  men- 
sium suppressio. 

Si  autem  ex  his  causis  apud  adultos  tuberculorum 
depositio  fit  in  glandulis  lymphaticis,  si  scrophulosi  affi- 
ciuntur, certe  haec  materies  eodem  modo  discrepabit  a 
materie  scrophulosa,  quae  in  glandulis  apud  infantes  re- 
peritur.  Ex  rationibus  autem  supra  jam  dictis  chemia 
has  differentias  haud  dubie  minimas  nondum  hoc  tem- 
pore indicare  valet.  Quare  accuratiorem  eorum  cognitio- 
nem transeamus,  et  num  scrophulosi  et  tuberculosi  morbi 
materiae  differant,  physicis  aut  microscopicis  qualitatibus 
videamus. 

De  re  tam  subtili,  quam  de  conditione  primaria  at- 
que origine  tuberculorum,  omnes-  auctores  inter  se  con- 
sentire non  exspectemus.  Magis  minusve  verisimiles  de 
hac  re  sententiae  sunt  propositae:  tubercula  in  condi- 
tione primaria  hydatides,  acephalocystides  esse,  aut  aquo- 
tlam  processu  inflammatorio  procreari.  Vero  proprius 
20S  esse  puto,  qui  materiem  tuberculosam  in  apertis  su- 
mrficiebus  aut  in  tela  organorum  cellulosa,  ut  cetera 
sanguinis  secreta,  forma  fluida  secerni  dicant.  Materies 
luida  in  apertis  superficiebus  deposita  hoc  modo  ejici, 
mt  etiam  sicut  materies  in  tela  cellulosa  interstitialis 

deposita  solidescere  potest.  Omnes,  qui|jrem  bene  co- 
gnoverunt, tubercula  solidescentia  speciem  plus  minusve 
rotundam  et  globosam  accipere,  si  in  parenchymate  for- 
mantur, quo  nihil  eorum  ad  quodque  latus  incrementum 
impedit;  si  in  membranis  effinguntur,  magis  complanatae 
esse  formae  docent.  Haec  sunt  tubercula  miliaria,  quo- 
rum cum  multa  congregata  esse  soleant,  cumque  singula 
augeantur,  plura  tandem  confluunt;  quare  tuberculorum 
formae  tuberosae,  dentatae,  ramosae  et  racemosae  exi- 
stunt. 

Tubercula  miliaria  sensim  sensimque  duriora  fiunt,  ita 
ut  eis  saepe  cartilaginis  sit  durities.  Tum  sunt  colore  mitido 
cinereo  et  quodam  modo  pellucida  se  ostendunt,  paula- 
tim  colorem  accipiunt  magis  dilutum,  turbidiorem,  jamque 
minus  sunt  pellucida.  Non  semper,  ut  multi  dicunt,  in 
medio,  sed  in  quaque  etiam  ambitus  parte  flavum  se  for- 
mare coepit  punctum. 

Hac  jam  morbo  procreata  materia  nonnulli  tubercu- 
losin  omnino  a scropliulosi  distingui  posse  putant,  quum 
materiam  morbo  scrophuloso  productam  contendunt  esse 
massam  in  tela  cellulosa  inculcatam,  homogeneam,  ex  albo 
flavam,  cui  nulla  sit  forma,  quae  solum  a specie  et  stru- 
ctura organi,  in  quo  sit  massa  deposita,  dependeat. 

Jure  id  quidem  contendunt;  sed  quaeritur  nonne 

etiam  haecce  massa  sine  forma  propria  apud  tuberculo- 
sin  in  pulmonibus  sit,  qualis  apud  scrophulosin  infantium 
in  glandulis  meseraicis  et  lymphaticis  inveniatur?  Vere 
nulli  dissecantur  fortasse  pulmones,  quin  circa  miliaria  et 

*•  r . i 

aggregata  tubercula  haec  descripta  massa  reperiatur;  ne- 
que est  dubium,  quin  etiam  haec  massa  secundum  longius 
aut  brevius  depositionis  tempus  variae  sit  consistentiae;  at- 
que si  in  glandulis  meseraicis  et  lymphaticis  fere  semper 
non  nisi  haec  invenitur,  in  pulmonibus  autem  saepis- 
sime illa  segregata  tubercula,  res  est,  quae  ex  diversa 
horum  organorum  structura  satis  explicata  videtur. 

Sub  uiicroscopio  haec  massa,  quam  dicunt  infiltra- 
tionem  scrophulosam,  omnino  non  a ceteris  tuberculis 
distingui  potest.  111.  J oh.  Muell er  peculiarem  scrophu- 
losam materiem  plane  praetermittit,  sed  in  anatomia  pa- 
thologica de  tuberculis  disserens  haec  ait:  Apud  infantes 

frequenter  in  cerebro,  ossibus,  glandulis  lymphaticis,  apud 
juvenes  in  pulmonibus,  serius  in  tubo  intestinali,  renibus, 
testibus  inveniuntur.  Ubique  uti  miliaria  exoriuntur,  sunt 
cellulae  organisatione  praeditae,  quibus  textura  est  gra- 
nosa, quam  egomet  ipse  in  ejus  de  anatomia  pathologica 
praelectionibus  cum  microscopicis  demonstrationibus  vidi, 
idque  non  solum  in  pulmonum  tuberculis,  sed  etiam  in 

massa  glandularum  lymphaticarum  infantis,  quae  peculia- 
ris materies  scrophulosa  a multis  putatur. 

In  S choenleinii  praelectionibus  adhuc  discrimen 
inter  materiem  scrophulosam  et  tuberculum  proponitur, 
per  quod  tuberculo  uti  nutritionis  organa  vindicantur  non 
solum  proprium  involucrum,  quod  saepe  duplex  esse 
praecipitur,  sed  etiam  vasa,  quae  ab  organo  depositionis 
segregata  ad  tuberculum  proprie  pertineant  (truncus  me- 
dius cum  divisione  in  tenuiores  ramos  ad  duas  partes 
spectantes,  quales  apud  inferiores  animalium  ordines 
sunt). 

Recentiores  vero  investigationes  etiam  tuberculo  nulla 
esse  vasa  propria  docuerunt.  Joh.  Mueller  id  jam 
diu  cognitum  fuisse  dicit;  interdum  vasa  reperta  esse, 
quae  vero  nunquam  sejuncta  fuerint,  sed  a massa  pulmo- 
num intro  pertinuerint.  Quomodo  tubercula  emolliantur, 
intelligi  non  potuisse  usque  ad  hoc  tempus,  quo  massam 
in  cellulis  contentam  esse  materiem  organicam,  cui  pro- 
pria sit  vis  vitalis,  compertum  sit. 

Ergo  ratio  quoque  crescendi  nullum  inter  tubercu- 
lum et  materiem  scrophulosam  discrimen  constituere  pot- 
est; utraque  vasis  atque  nervis  omnino  carentia  non  nisi 
per  appositionem  crescunt. 

In  univjersum  quemque  morbum  se  jam  enuntiare 

corporis  habitu  dici  potest.  Si  igitur  scrophulosis  et  tu- 
berculosis duo  tam  aequales  morbi  processus  sunt,  ut 

volunt,  jure  desideretur,  ut  aequalem  corporis  habitum  in 

/ 

utroque  esse  demonstremus.  In  prima  ad  utrumque  mor- 
bum dispositione  profecto  res  ita  se  habet,  atque  diver- 
sitates, quae  per  sequentem  morbi  decursum  palam  fiunt, 
ex  diversa  aetate,  ex  diversis  organis  affectis  satis  expli- 
care valuerimus.  ' $ <u 

Habitus  communis  praedispositionem  ad  utrumque 
horum  morborum  indicans  hic  est:  propter  nutritionem 
mancam  omnium  telarum  tenuitas  et  laxitas  animadver- 
titur; musculi  parum  sunt  exculti,  quare  homines  facile 
defatigantur,  atque  post  contentionem  quamque  saepe  pal- 
pitationibus cordis  et  dyspnoea  vexantur ; porro  ex  eadem 
causa  plerumque  adest  macies  quaedam.  Cutis  candida, 
mollis,  tenera,  ita  ut  subcutaneae  venae  roseae  aut  coe- 
ruleae transluceant;  labia  et  genae  insignis  sunt  ruboris. 
Maxime  oculi  eminent;  sunt  magni,  clari,  lucidi,  canden- 
tes, ciliis  pulchris,  longissimis  praediti;  sclerotica  tenuis, 
colore  coeruleo,  pellucida;  pupillae  saepe  magis  dilatatae 
quam  in  aliis  personis:  quare  oculi  singularem  exprimunt 
vigorem.  Caesaries  est  mollis,  plerique  auctores  etiam 
saepissime  flavam  esse  docent;  at  clarissimum  Prof.  Ba- 
rez  non  errare  puto,  qui  apud  nos  ita  quidem  se  ha- 

bere  rem  dicit,  quoniam  in  regionibus  septentrionalibus 
hujus  coloris  caesaries  plurimis  est  hominibus;  sed  aliter 
esse  in  regionibus  magis  ad  meridiem  spectantibus. 

Quodsi  hi  characteres  communes  scrophulosi  et  tu- 
berculosi, quum  porro  eos  persequimur,  in  diversos  di- 
scedunt, res  est,  quae  partim  ab  organis  affectis,  partim 
ab  alia  conditione,  qua  in  alia  aetate  versatur  corpus? 
dependet.  Quum  enim  in  infantibus  non  solum  systema 
nervosum,  sed  etiam  systema  chylopoeticum  cumque  hoc 
abdominis  organa,  quamvis  parva  intensitate,  magna  ex- 
tensitate  vigeant,  in  pubertate  systematis  nervosi  irritabi- 
litas diminuta,  sjstema  chylopoeticum  majoris  est  inten- 
sitatis;  quare  sanguis  et  organa  pectoris  dominantur.  Si 
ad  pulmonum  tuberculosin  propria  pectoris  conformatio 
accedit,  bene  observemus  hanc  locali  demum  tuberculo- 
rum  depositione  esse  prolatam.  Namque  hac  depositione 
tuberculorum  tela  pulmonalis  comprimitur,  pulmones  non 
amplius  commode  extendi  possunt,  haud  raro  etiam  ex 
inflammationibus  circumscriptis  adhaesiones  pleurae  pul- 
monalis cum  pleura  costali  fiunt.  Sensim  sensimque  phthi- 
sica pectoris  conformatio  et  corporis  habitus  accedunt, 
quae  non  ex  initio  aderant,  atque  ex  his  non  magis  dif- 
ferentia processus  morbi  tuberculosi  et  scrophulosi  deduci 
potest,  quam  differentia  processus  morbi  scrophulosi  in 

personis  erethicis  ac  torpidis  concedatur,  quae,  quod  ad 
habitum  pertinet,  etiam  multo  magis  quam  habitus  ere- 
thico-scrophulosus  et  tuberculosus  inter  sese  differunt. 
Dum  enim  apud  habitum  erethico-scrophulosum  descri- 
pta teneritas  et  subtilitas,  sicut  apud  habitum  tuberculo- 
sum in  toto  et  in  omnibus  partibus  apparet,  in  habitu 
torpido -scrophuloso  praeter  telarum  laxitatem,  mollitiem 
cutis,  oculos  pari  modo  insignes,  nihil  teneritatis  se  osten- 
dit. Etenim  caput,  praesertim  occiput  est  magnum,  fa- 
ciei lineamenta  sunt  aspera,  aliquid  eis  inest  angulosi 5 
nares  et  labia  superiora  sunt  tumida,  maxillae  superiores 
latae,  abdomen  maxime  intumescit,  per  qut)d  autem  valde 
raro  neque,  ut  plerique  docent,  frequenter  adauctae  glan- 
dulae mesentericae  sentiri  possunt;  dum  apud  habitum 
erethico-scrophulosum  praecoces  animi  facnltates  exco- 
luntur, magnaque  irritabilitas  nervosa  sicut  apud  tubercu- 
losum adest,  apud  torpido -scrophulosum  animi  facultates 
parum  proficiunt,  saepe  stupiditas  se  ostendit. 

Neque  igitur  in  eis,  quae  scrophulosi  atque  tuberculosi 
producuntur,  neque  corporis  habitu  primam  ad  morbum 
dispositionem  indicante  utriusque  morbi  est  discrimen; 
eodem  modo  aetiologia  non  discernuntur. 

Dispositio  hereditaria  ad  utrumque  morbum  admitti- 
tur, nec  solum  ita,  ut  genitorum  tuberculosis  progeniei 

scrophulosin  aut  tuberculosin  provocet,  sed  etiam  ita,  uti 
aliae  parentum  conditiones  cachecticae  quam  plurimum 
dispositionem  scrophulosam  infantium  efficiant.  Sed  de 
his  quoque  dici  potest,  quod  praecipue  de  causis  occasio- 
nalibus  omnium  morborum  locum  habet ; in  omnibus 
morbis  praesentibus  et  causas  praedisponentes  et  causas 
occasionales  praesertim  esse  respiciendas,  attamen  nullius 
morbi  ne  unam  quidem  ulteriorum  fortasse  cognitam 
esse,  quae  in  alia  vim  exserens  persona  non  alium  effi- 
cere morbum  potuerit.  Quare  ad  quodque  aegrotandi 
genus  praedispositionem  internam  necessariam  esse  puto, 
quae  non  una,  sed  multarum  occasionalium  causarum 
complexu  comparatur,  quibus  via  primaria  sanguis,  se- 
cundaria systema  nervosum  aut  vice  versa  afficitur. 

Pro  dispositione  scrophulosa  acquisita  haec  fere  af- 
feruntur: 

1)  Noxae  systemati  chylopoetico  influentes:  cibi  et 
potus  nimium  stimulantes,  ut  aromata,  spirituosa,  aut  ni- 
mium insipidi  esse  possunt,  ut  frequens  ventriculi  imple- 
tio  cum  rebus  concoctu  difficilibus,  plane  non  irritantibus, 
quales  sunt  fructus  solani  tuberosi,  cibi  farinosi  et  pin- 
gues, qui  nimias  ventriculi  vires  postulant;  aut  etiam  ali- 
menta per  se  apta  sunt,  sed  morbis  praegressis  jam  sy- 
stema chylopoeticum  est  alienatum  et  debilitatum. 


17 


2)  Noxae,  quae  in  organa  respirationis  sunt  effica- 
ces: aer  corruptus,  humidus,  frigidus  pulmonibus  inductus  j 
sempiterna  commoratio  in  locis  surdis,  aeris  et  lucis  adi- 
tui praeclusis. 

3)  Noxae  a systemate  nervoso  dependentes,  quibus 
ejus  reproductiva  vis  minuitur  atque  alienatur,  ut  praema- 
turae animi  intentiones,  sollicitudo,  maeror. 

4)  Noxae,  quae  ad  secretiones  et  excretioues  refe- 
runtur, tamque  regulares  quum  irregulares;  cutis  immun- 
ditia, qua  ejus  transpiratio  impeditur,  magni  est  momenti 
ad  scrophulosin  provocandam. 

Omnia  haecce  sunt  momenta,  quae  etiam  tuberculo- 
seos  origini  maxime  favent,  semperque  in  ejus  aetiologia 
commemorari  debent.  Systematis  chylopoetici  debilitatio 
praecipue  accusanda  est,  si  tam  frequenter  morbus  apud 
potatores  exoritur.  Pari  modo  aeris  proprietates  ad  pro- 
vocandum aut  ad  impediendum  morbum  et  ad  praesentis 
morbi  exitum  tristem  accelerandum  aut  retardandum  con- 
currunt. Animi  affectiones,  aegritudines  etc.  saepe  pluri- 
imum  ad  morbi  initium  conferre,  non  magis  negari  potest, 
iquam  eundem  normalibus  et  pathologicis  secretionibus 
atque  excretionibus  suppressis  haud  raro  initium  capere, 
aut  si  jam  aderat,  his  accedentibus  noxis  decursum  pro 
morbi  natura  quam  accntissimum  facere. 


2 


\ 


18 

% 

Utrique  morbo  in  eisdem  regionibus,  scilicet  in  ter- 
ris potissimum  septentrionalibus  occurrimus,  ad  meridiem 
quidem  rariores  fiunt \ ambo  in  locis  depressis,  palustri- 
bus et  lutulentis  endemii  sunt,  dum  raro  aut  plane  non 
observantur  in  regionibus  excelsioribus,  aeri  atque  soli 
patentibus. 

Scrophulosis  certe  frequentissima , ubi  est  endemia 
febris  intermittens,  atque  exclusionem,  quae  secundum 
Schoenleinii  praelectiones  inter  tuberculosin  et  inter- 
mittentem in  tota  et  majori  regione  existere  dicitur,  alii 
minus  animadverterunt  et  'praelectiones  ipsae  ejus  modi 
1 exclusionem  redarguere  videntur , quum  ita  docetur: 
»Wie  sicli  dieser  Gegensatz  im  Grossen  ausspricht,  so 
auch  im  Kleinen,  im  Individuo.  So  hort  Intermittens  auf, 
und  an  den  Nerven,  die  der  Sitz  derselben  waren,  bildet 
sicli  Tuberculose,  odor  es  stelit  die  Tuberkelbildung  stili, 
und  es  kommen  datur  nervose  Ersc]ieinungen.« 

Ut  non  sit  dubium,  quin  intermittens,  dum  existit, 
tuberculorum  ortum  impediat,  tamen  pro  certo  habemus, 
post  quamque  superatam  intermittentem,  praecipue  si,  ut 
plurimum  fieri  solet,  per  longius  durarat  tempus,  homines 
omnino  ad  alios  morbos  et  in  specie  ad  tuberculosin 
quoque  esse  propensiores.  Nullo  modo  igitur,  febre  in- 
termittente in  aliqua  regione  endemia,  tuberculosis  ora- 

nino  excludetur;  sed  fortasse  ex  hac  ratione  explicare 
potuerimus,  cur  in  illis  regionibus  pulmonum  tuberculo- 
sis et  alii  organorum  pectoris  morbi  rarius  observantur. 
Quoniam  enim  febris  intermittens,  secundum  plurimos 
auctores  a medullae  spinalis  aut  systematis  gangliosi  af- 
fectionibus pendens,  certe  plerumque  abdominis  organa 
conturbat,  haec  minoris  quidem  resistentiae  tuberculorum 
depositionis  Jocus  fiunt;  quare  pulmonibus  plus  minusve 
parcitur.  Hanc  vero  exclusionem  nec  ita  universalem 
esse,  praeterea  ex  patrio  mihi  notum  est  oppido,  quo, 
quamvis  sit  endemia  febris  intermittens,  non  admodum 
raro  phthishi  pulmonalem  observare  licet. 

Quod  pathogeniam  mali  utriusque  attinet,  de  scrophu- 
osi  eam  referre  mihi  liceat,  quam  praeceptor  dilectissimus, 
Uustrissimus  Naumann  in  praelectionibus  de  morbis 
'hronicis,  quibus  adfui,  tradidit.  Haec  est: 

Dyscrasiae  scrophulosae  causa  in  eo  posita  est,  quod 
upia  nimii,  sed  organisationi  animali  non  satis  assimilati 
utritionis  succi  comparantur;  ex  quo  proxime  sequatur 
ecesse  est,  ut  totum  systema  lymphaticum  et  glandula- 
um  in  continua  et  valde  vehementi  concitatione  colloce- 
ir.  Summa  azoti  in  sanguine  contenli  his  conditionibus 
»rbone  atque  hydrogenio  semper  superatur.  Ergo  acida 
wtica  formari  nequeunt,  sed  acida  in  organismo  formata 

magis  magisque  characterem  vegetabilem  accipiunt,  quum 
oxygenio,  carbone  et  hydrogenio  composita  sint.  Quocurn 
cohaeret,  quod  productum  azoticum  perfectissimum, 
fibrina  non  nisi  cum  difficultate  neque  sufficienti  copia, 
formari  potest  ] quare  fibrina  magis  qualitati  albuminis 
appropinquat.  Ex  eo,  quod  azotum  in  hac  infima  orga- 
nica compositione  praesto  est,  partim  propensio  ad  mu- 
cosas excretioues  ex  sanguine,  partim  inclinatio  ad  depo- 
sitiones tuberculosas  explicatur.  Urina  ipsa  infantium 
scrophulis  laborantium  multo  cum  muco  et  albumine  con- 
juncta est,  atque  quum  magna  existit  affinitas  inter  calca- 
riam phosphoricam  et  inter  mucum  albuminis  maximam 
copiam  continentem,  ex  hac  conditione  nimiam  copiam 
calcariae  per  renes  excernendi  data  est  facultas,  qua  ite- 
rum causa  vitiosae  ossium  nutritionis  collocatur.  Ex  quo, 
rhachitidi  quam  sint  affines  scrophulae,  apparet. 

Haec  doctrina,  quamvis  nondum  sit  chemice  compro- 

bata,  neque  fortasse  unquam  comprobari  possit,  (qua  via 
enim  chemici , si  etiam  diligentius , quam  adhuc  factum 
est,  varias  sanguinis  proprietates  in  conditionibus  diversis 
perscrutarentur,  modificationes  fibrinae  minimas  quidem, j 
sine  dubio  autem  magni  momenti,  praesentes  demonstrent  :)| 
haec  igitur  doctrina  in  accurata  observatione  atque  inter- 
pretatione earuin  rerum  nititur,  quibus  per  decursum  pro- 

cessus  morbi  scrophulosi  occurrimus:  puto  autem  eandem, 
factis  circumscriptionibus,  quas  aetas  atque  paululum  alia 
facta  vegetatio  postulet,  in  processu  morbi  tuberculosi  ad- 
hiberi posse. 

Novimus  tubercula  pulmonum  mala  alimentorum  qua- 
litate quam  frequentissime  et  imprimis  potulentis  alcoholi- 
satis,  carbone  atque  hydrogenio  abundantibus  provocari. 
Ex  quibus  nequam  tantum  chyrnus  et  chylus  malus 
praeparari  potest;  atque  etiam  apud  homines  tuberculosi 
laborantes  magna  edacitas  observatur,  quiu  ex  ea  incre- 
mentum capiant’,  sed  emacrescunt  potius,  ubique  adeps 
disparet. 

Sanguini  conditio  igitur  est  satis  aequalis,  ac  apud 
scrophulosos,  neque  est  alia  differentia,  quam  quod  tuber- 
culorum albuminosorum  depositio , quae  per  aetatem  in- 

fantilem  praecipue  in  glandulis  mesentericis  et  lymphati- 

cis  fit,  quum  dyscrasia  aetate  modo  virili  excolatur^  ad 

• 

pulmones  magis  tendit,  sicut  aetate  provectiori  intestina, 
hepar  etc.  morbi  sedes  fiunt.  Cognitum  est,  organa  in 
ipso  incremento  aut  decremento  versantia  ad  aegrotandum 
potissimum  inclinare,  et  ex  omnibus  fere  noxis  praesenti- 
bus haec  morbi  sedem  fieri,  quare  organa  secundum  se- 
riem prius  jam  indicatam  in  dyscrasia  tuberculosa  vel 
scrophulosa  loca  tuberculorum  depositionis  eliguntur. 

Qua  de  causa  in  his  processibus  systema  ossium  per  in- 
fantiam magis  afficiatur,  saepiusque  morbo  corripiatur,  ex 
diversa  conditione  physiologica  horum  organorum  in  di- 
versis aetatibus  facile  intellectu  mihi  videtur,  et  superva- 
caneum est,  conditionis  cartilagineae  et  epiphysium  in 
prima,  atque  ossificationis  perfectae  et  apophysium  in  al- 
tera aetate  mentionem  facere.  Ossa  vero  etiam  in  tuber- 
culosi non  apte  nutriri  experimenta  in  animalibus  phthi- 
sicis a Dupuy  facta  probant,  ubi  ossa  leviora  erant  red- 
dita; atque  celeberrimus  Laennec  pondus,  quod  dicitur 
specificum,  et  diametrum  ossium  deminui  opinatur. 

Si  vero,  ut  diversitas  utriusque  morbi  confirmetur, 
id  quoque  affertur,  infantium  scrophulosorum  urinam  aci- 
dum tantum  oxalicum  et  urobenzoicum  continere,  illam 
autem  tuberculosorum  acido  urico  abundare,  huic  argu- 
mentationi non  solum  in  universum  idem  est  objiciendum, 

quod  supra  de  varia  chemica  humorum  mixtione  variis 

aetatibus  dixi,  sed  etiam  hoc  maxime,  neque  apud  adul- 
tos scrophulosos  abundantiam  acidi  oxalici  et  urobenzoici, 
neque  apud  infantes  tuberculosos  abundantiam  acidi  urici 
esse  demonstratam.  Cujus  rei  ratione  habita,  inter  adul- 
tura scrophulosum  et  tuberculosum,  atque  inter  infantem 
scrophulosum  et  tuberculosum  omnino  non  est  differentia, 
quam  quae  diversa  sede  depositionis  tuberculosae  efficitur; 

atque  si  scrophulas  sanabiliores  esse  quam  tubercula  con- 
tenditur, sententia  partim  vera,  partim  etiam  ex  pertinacibus 
scrophulosis  ulceribus  praecipue  in  adultis  refutari  potest. 

Tubercula  duabus  tantum  rationibus  consanescere 
possunt:  plerumque  emolliuntur,  cavitas  aut  superficies 
membrana  propria  inducitur,  qua  semper  secernuntur  pus 
et  materies  tuberculosa  formata;  phthisis  exoritur.  Dy- 
scrasia  autem  depulsa,  membrana  illa  resorberi  et  mate- 
riae, quas  dicimus  plasticas,  ad  cicatricem  formandam  ap- 
poni debent;  aut  membrana  densatur,  fibrosa,  semicartila- 
ginea  redditur,  parietes  denique  concrescunt,  sive  etiam 
minor  cavitas  restat,  quae  in  parte  interiori,  quominus 
amplius  materies  secernatur  tuberculosa,  modo  sero  salso, 
modo  materie  quadam  nigra  est  impleta.  Quam  raro 
autem  cachexia  desinat,  quisque,  qui  caput  de  phthisibus, 
praesertim  de  phthisi  pulmonali  in  pathologia  et  therapia 
speciali  legerit,  persuasum  habebit.  Minime  quidem  hic 
contendam,  omnes  phthises  ex  mollescentibus  tuberculis 
consequi;  sed  nemo  certe  ex  quinque  phthisibus  pulmo- 
nalibus quatuor  tuberculorum  emollitione  exortas  esse 
negabit.  Omnium  phthisium  pulmonalium  vix  centesima 
pars  sanetur,  et  ex  cognitis  sanatae  hujus  phthiseos  casi- 
bus facile  novem  partes  de  decem  ad  eas  phthises  perti- 
neant, quae  alii  causae  ac  tuberculorum  emollitioni  origi- 

nem  debeant.  Si  vero  cachexia  etiam  eo,  ut  desinat, 
adducta  est,  quam  difficilis  tum  quoque  illa  sanatio  sit, 

ex  anatomica  structura  et  physiologica  pulmonum  actione 
evidens  est. 

Frequentior  alius  est  sanationis  modus;  sed  quam 
hi  quoque  sint  casus  rari  nantes  in  gurgite  vasto,  quis- 
que sciet,  cui  saepius  sectionum  faciendarum  est  facultas. 
Eum  dico  modum,  quo,  desinente  dyscrasia,  tubercula 
non  emolliuntur,  sed  eorum  partes  animales  resorbentur, 
atque  partes  terreae  in  cysta  inclusae  innocentes  relin- 
quuntur. 

Non  aliter  scrophularum  sanatio  succedit;  observa- 
mus plurimum  emollitionem  et  longinquam  exulceratio- 
nem; perraro  tamen  etiam  in  scrophulis  glandularum 

i 

lymphaticarum  externarum,  ubi  statim  apta  medicamenta 
/ in  locis  ipsis  affectis  adhiberi  possunt,  dissolutio  sine 
suppuratione  consequitur.  Eodem  modo  glandulae  me- 
seraicae  destructae,  aut  illae  terreae  concretiones  in  iis 
depositae  inveniuntur. 

. ' I 

Quare  haud  ita  temere  scrophulas  tuberculis  esse 
sanabiliores  contendunt,  quatenus  scilicet  scrophulae  so- 
lum depositio  massae  tuberculosae  in  glandulis  meseraicis 
et  lymphaticis,  in  membranis  mucosis  etc.,  tubercula  autem 
ejusdem  materiei  depositio  in  pulmonibus,  hepate  etc. 

dicuntur.  In  illis  ut  organis  minus  irritabilibus  tubercula 
per  longius  temporis  spatium  existere  possunt,  quin  emol- 
liantur aut  universalem  provocent  reactionem,  nisi  dyscra- 
sia  sit  nimis  provecta,  ita  ut  nimiae  fiant  tuberculosae 
excretiones.  Atque  etiam  per  infantiam,  vita  fere  solum 
ad  vegetationem  se  referente,  facilius  fieri  potest,  ut  dy- 
scrasia  desistat.  Haud  frequenter  adultus  fit  scrophulosus 
(bubonem  enim  crescentium  a dyscrasia  scrophulosa  de- 
pendere, mihi  parum  est  verisimile),  nisi  jam  infans  fue- 
rit. Quod  cum  locum  habet,  posterioribus  annis  scro- 
phulosis  iterum  apparet,  i.  e.  pulmones  magis  minusve 
immunes  manent,  atque  glandulae  lymphaticae  iterum 
►morbi  sedes  fiunt,  quia  propter  priorem  in  eis  existentem 
morbum  adhuc  locus  minoris  resistentiae  sunt,  itaque  de- 
rivationi a pulmonibus  inserviunt.  Faventibus  externis 
conditionibus,  neque  pulmonibus  quoque  affectis,  humor 
princeps,  sanguis  apta  et  perfecta  aeris  efficientia  etiam 
melior  reddi  potest.  Quodsi  non  est,  in  quaque  fere 
scrophulosi  infantis  sectione  pulmones  quoque  tubercu- 
lis impleti,  sicut  apud  adultos  tuberculosos  etiam  depo- 
sitio in  glandulis  meseraicis  inveniuntur.  Jamque  etiam 
in  foetu,  etsi  raro,  non  solum  tuberculosae  glandu- 
lae, sed  etiam  tuberculosi  pulmones  videbantur  (An- 
dral,  Lobstein  aliique),  quod  jam  satis  fuerit  ad  eo- 

rmn  opinionem  refutandam,  qui  acidum  in  ventriculo  in- 
fantium formatum  causam  aut  signum  certe  pathognomo- 
nicum  scrophuloseos  putent.  Praeterea  huic  opinioni  id 
quoque  repugnat,  quod  in  quaque  coctionis  turbatione, 
per  infantiam  frequentissime  in  ventriculo,  acidum  forma-- 
tur.  Quod  acidum  dyspepsiae  consequens  est,  quae  non; 
solum  ad  scrophulosin,  sed  omnino  ad  tuberculosin  per- 
tinet. Pari  modo  hepatis  amplificatio  non  solum  in  tu- 
berculosi, sed  etiam  in  scrophulosi  observatur  (Roki- 
tansky). 

Facere  non  possum,  quin  hic  recentem  afferram  ob- 
. servationem.  Omnes  dyscrasiae  ulceribus,  quibus  homo 
laborat,  specificum  imprimunt  characterem^  ut  chirurgi 
ulcera  syphilitica,  arthritica,  serophulosa  etc.  distinguant, 
eaque  jam  ex  signis  objectivis  certissime  dignoscant;  ul-d 
cera  tuberculosa  ignorant.  Quum  vero  nuper  in  clinico 

chirurgico  esset  homo  adultus  laborans  cruris  ulcere,  cui 
evidentissimus  erat  character  scrophulosus,  quin  aliud 
scrophuloseos  proprie  sic  dictae  signum  adesset,  accura- 
tius investigatum  hominemque  pulmonum  tuberculis  labo- 

rare  est  comprobatum.  Non  amplius  de  eo,  quod  inde 
sequatur,  verba  faciam. 

atus  sum  ego,  Stephanus  Lagarde,  in 
Ai  •ce  Sa  rae  Ludovici  die  septimo  mensis  Ja- 
nuarii anno  h.  s.  XVI,  patre  Claudio  La- 
garde, mercatore,  quem  praematura  morte 
mihi  abreptum  lugeo,  matre  Barbara  e gente 
David,  quam  adhuc  sicut  alterum  patrem, 
J o h.  E h r e n b e r g superstitem  veneror.  Fidei 
addictus  sum  catholicae.  Primis  literarum  ele- 
mentis in  patria  urbe  imbutus,  apud  avunculum 
carissimum  P.  David,  verbi  divini  ministrum 
fui,  qui  per  anni  spatium  ita  me  in  literis 
promovit,  ut  auctumno  a.  XXXII  in  secundam 
classem  gymnasii  Saraepontis  receptus  sim. 
Post  duos  annos  et  dimidium  Treviris  per 
annum  frequentavi  gymnasium;  tum  aliquot 
mensibus  Coloniae  peractis,  morbo  affectus; 


(Ionium  reverti,  ibique  duos  annos  commora 
tus  sum.  Auctumno  anni  li.  s.  XXXVIII. 
Monasterium  me  contuli,  ibique  tempore  pa- 
schali anni  sequentis,  testimonio  maturitatis 
parato  ab  JU.  S c lilii  eter,  t.  t.  rectore  ma- 

gnifico,  civibus  academicis  adscriptus  has  au- 
divi lectiones: 

De  physice  III.  Roling,  de  mineralogia, 
de  re  herbaria  Cei.  Becks 

Praeterea  in  instituto  medico  - chirurgico 
inscriptus  Cei.  Tourtual  et  Riefenstahl 
de  anatomia  generali  et  osteologia,  Cei. 
S clune  d di  ng  de  chemia  disserentes  audivi. 

Auctumno  anni  h.  s.  XX^IX.  Bonnam 
me  contuli,  ibique  a t.  t.  rectore  magnifico 
111.  Goldfuss  in  numerum  civium  academi- 

eorum  receptus  et  ab  III.  Kilian,  t.  t.  de- 
cano gratiosi  medicorum  ordinis  spectatissimo, 
medicinae  studiosis  adscriptus  his  per  duos 
annos  interfui  scholis: 

Philosophicis:  Logicen  et  psychologiam 
me  docuit  111.  vanKalker,  zoologiam  et  zoo- 


tomiam  111.  Goldfuss,  chemiam  experimen- 
talem , pbytoehemiam  et  zoochemiam  111.  Bi- 
s C ll  o f. 

Medicis:  Audivi  de  anatomia  disserentes 
|H|.  May  er  et  111.  Weber,  qui  viri  duces 
quoque  mihi  fuerunt  in  cadaveribus  rite  dis- 
secandis; 111.  Na u m an n de  cncyclopaedia  et 
i methodo  logia  medicinae,  de  therapia  et  patho- 
ilogia  generali , de  morbis  chronicis  et  acutis, 
de  fontibus  soteriis,  111.  May  er  et  III.  Nasse 
ide  physiologia;  111.  Nasse  de  anthropologia ; 

• Cei.  Albers  de  materia  medica  et  de  arte 
formulas  concinnandi;  III.  Wutzer  de  chirur- 
gia generali  et  speciali;  111.  Kilian  de  arte 
obstetricia. 

Auctumno  anui  XL1.  ad  almam  Fride- 
ricam  Guilelmam  universitatem  Bcrolinen- 
sem  me  contuli,  ihique,  rectore  t.  t.  magnifico 
111.  Dieterici,  a t.  t.  decano  maxime  spe- 
ctabili 111.  Juengken  inter  medicinae  stu- 
diosos receptus  sum,  liasque  frequentavi  le- 
ctiones : 


III.  Mueller  et  111.  Schlemm  me  do- 
cuerunt artem  cadavera  rite  dissecandi;  C’el. 
Kluge  de  fracturis  et  luxationibus;  111.  Wa- 
gner  de  politia  medica  et  de  medicina  fo- 
rensi; III.  Mueller  de  anatomia  pathologica; 
111  Hecker  de  historia  medicinae;  Exp. 
1 rose  li-e  1 de  arte  fascias  applicandi. 

Exercitationibus  clinicis  medicis,  paedia- 
tricis,  chirurgicis,  ophthalmiatricis,  obstetriciis 
interfui  virorum  111.  Wolff,  Scboenlein, 
Truestedt,  Juengken,  Wagner,  Barez, 
Kluge. 

Q,uibus  omnibus  viris,  optime  de  me  me- 
ritis, gratias  ago  quam  maximas  semperque 


habebo. 

Jam  vero  tentaminibus,  tam  philosophico 
quam  medico,  nec  non  examine  rigoroso  co- 
ram facultate  medica  rite  absolutis,  spero  fore, 
ut  dissertatione  thesibusque  publice  defensis, 
summi  in  medicina  et  chirurgia  honores  in 
me  conferantur 

THESES. 

Crepitatio  sola  non  certum  ' inflammatio- 

nis  pulmonum  signum. 

Existunt  morbi  organismo  salutares. 
Fungus  medullaris  exstirpationem  vetat. 
Amaurosis  nihil  nisi  'symptoma  est  mor- 
borum admodum  diversorum. 

Sunt  febres  essentiales. 


